1.pielikums

2013.gada \_\_.\_\_\_\_\_\_\_

Ministru kabineta

 noteikumiem Nr.\_\_\_

Nozares un darbības, kurām nav paredzēts *de minimis* atbalsts

Programmas līdzfinansējums netiek sniegts šādās nozarēs un šādām darbībām  (neatbalstāmo nozaru un darbību ierobežojumi ir attiecināmi uz **komersantu** plānoto darbības jomu, izņemot gadījumus, ja specifiski norādīts citādi):

1. **Lauksaimniecības produktu ražošanas nozare**

Ierobežojums attiecas uz Līguma par Eiropas Savienības darbību I pielikumā minēto lauksaimniecības produktu primāro ražošanu.

1. **Zivsaimniecības un akvakultūras nozare**

Zivsaimniecība un akvakultūra, uz ko attiecas Padomes 1999.gada 17.decembra Regula (EK) Nr. [104/2000](http://eur-lex.europa.eu/LexUriServ/LexUriServ.do?uri=CONSLEG:2000R0104:20040501:LV:HTML) par zivsaimniecības un akvakultūras produktu tirgu kopīgo organizāciju.

1. **Komersantiem, kuri darbojas Līguma par Eiropas Savienības darbību I pielikumā uzskaitīto lauksaimniecības produktu pārstrādē un tirdzniecībā, šādos gadījumos:**
2. ja atbalsta apjoms ir noteikts, pamatojoties uz šādu produktu, kurus attiecīgais uzņēmums iepircis no sākotnējiem ražotājiem vai laidis tirgū, cenu un daudzumu;
3. ja atbalsts ir piešķirts, lai to daļēji vai pilnībā nodotu sākotnējiem ražotājiem.
4. **Ogļu rūpniecības nozare**

Atbilstoši Padomes 2002.gada 23.jūlija Regulai Nr. [1407/2002](http://eur-lex.europa.eu/LexUriServ/LexUriServ.do?uri=CONSLEG:2002R1407:20070101:LV:HTML) par valsts atbalstu ogļu rūpniecībai1 ogles tiek definētas kā augstas kvalitātes, vidējas kvalitātes, kā arī zemas kvalitātes A un B kategorijas ogles atbilstoši ANO Eiropas Ekonomikas komisijas izstrādātajai starptautiskajai ogļu kodifikācijas sistēmai2.

Ogļu rūpniecības nozare ietilpst NACE 2.red. 05.nodaļā "Ogļu un brūnogļu (lignīta) ieguve" (NACE 1.1.red. grupā 10.1 "Akmeņogļu ieguve, apstrāde un aglomerācija" un grupā 10.2 "Brūnogļu (lignīta) ieguve, apstrāde un aglomerācija").

Piezīmes.

1 Eiropas Savienības Oficiālais Vēstnesis, L 205, 02.08.2006., 1.–8.lpp.

2Starptautiskā vidējas kvalitātes un augstas kvalitātes ogļu kodifikācijas sistēma (1998); Ogļu slāņa starptautiskā klasifikācija (1998) un Starptautiskā zemas kvalitātes ogļu kodifikācijas sistēma (1999).

1. **Alkoholisko dzērienu ražošanas nozare**

Saskaņā ar NACE 2.red. 11.nodaļu "Dzērienu ražošana", izņemot klasi 11.06 "Iesala ražošana" un klasi 11.07 "Bezalkohola dzērienu ražošana; minerālūdeņu un pudelēs iepildītu citu ūdeņu ražošana" (NACE 1.1.red. grupa 15.9 "Dzērienu ražošana", izņemot klasi 15.97 "Iesala ražošana" un klasi 15.98 "Minerālūdeņu un bezalkoholisko dzērienu ražošana").

1. **Tabakas izstrādājumu ražošanas nozare**

Saskaņā ar NACE 2.red. 12.nodaļu "Tabakas izstrādājumu ražošana" (NACE 1.1.red. 16.nodaļa "Tabakas izstrādājumu ražošana").

1. **Tirdzniecības nozare**

Saskaņā ar NACE 2.red. G sadaļu "Vairumtirdzniecība un mazumtirdzniecība; automobiļu un motociklu remonts", izņemot grupu 45.2 "Automobiļu apkope un remonts" (NACE 1.1.red. G sekcija "Vairumtirdzniecība un mazumtirdzniecība; automobiļu, motociklu individuālās lietošanas priekšmetu, sadzīves aparatūras un iekārtu remonts", izņemot grupu 50.2 "Automobiļu apkope un remonts" un grupu 52.7 "Individuālās lietošanas priekšmetu, sadzīves aparatūras un iekārtu remonts").

1. **Finanšu starpniecības nozare**

Saskaņā ar NACE 2.red. K sadaļu "Finanšu un apdrošināšanas darbības" (NACE 1.1.red. J sekcija "Finanšu starpniecība").

1. **Komercpakalpojumu nozare**

Saskaņā ar NACE 2.red. L sadaļu "Operācijas ar nekustamo īpašumu" un 77.nodaļu "Iznomāšana un ekspluatācijas līzings" (NACE 1.1.red. 70.nodaļa "Operācijas ar nekustamo īpašumu" un 71.nodaļa "Transportlīdzekļu, mašīnu un iekārtu, individuālās lietošanas priekšmetu, sadzīves aparatūras un iekārtu iznomāšana").

1. **Azartspēļu nozare**

Saskaņā ar NACE 2.red. 92.nodaļu "Azartspēles un derības" (NACE 1.1.red. klase 92.71 "Azartspēles un derības").

1. **Autotransporta nozare**

Nevar sniegt *de minimis* atbalstu kravas autotransporta līdzekļu iegādei uzņēmumiem, kuri veic komercpārvadājumus ar autotransportu.

1. **Neatbalstāmās darbības**
2. Saistītas ar eksportu uz trešām valstīm vai Eiropas Savienības dalībvalstīm, proti, atbalstu, kas tieši saistīts ar eksportētajiem daudzumiem, ar izplatīšanas tīkla izveidošanu un darbību vai ar citiem kārtējiem izdevumiem, kas saistīti ar eksporta darbībām;
3. darbības, kas saistītas ar atbalstu, kas piešķirts, lai importētu preču vietā tiktu izmantotas vietējās preces.

Ekonomikas ministrs D. Pavļuts

Vīza: Valsts sekretārs J. Pūce

19.03.2013. 15:53

542

D.Buse

Dina.Buse@em.gov.lv